Războiul Rece pe care și-l dorește Putin. De ce Rusia vrea să schimbe, nu să încheie, conflictul din Ucraina
La trei ani după ce Vladimir Putin și-a lansat „operațiunea militară specială” în Ucraina, președintele rus are de făcut o alegere grea. Deși costurile ridicate ale războiului afectează tot mai mult economia Rusiei, Putin are nevoie de un conflict permanent ca să mențină ceea ce sociologii numesc „consensul Donbas” - susținerea de care Kremlinul se bucură din partea poporului rus doar pentru că țara se află la război, relatează Foreign Affairs. Aici se regăsește și dilema cu care Putin se va confrunta în 2025: încheierea războiului ar putea fi la fel de periculoasă pentru supraviețuirea regimului său precum continuarea sa.